|  |
| --- |
| Številka: IPP 007-74/2025/ |
| Ljubljana, 12. 2. 2025 |
| EVA 2025-1611-0015 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o določitvi dogodkov, ob katerih se v letu 2026 izdajo priložnostni kovanci – predlog za obravnavo**  |
| **1. Predlog sklepov vlade:** |
| Na podlagi prvega odstavka 2. člena Zakona o priložnostnih kovancih (Uradni list RS, št. 53/07 in 43/22) je Vlada Republike Slovenije na…………seji dne……..pod točko….sprejela naslednjiS K L E P :Vlada Republike Slovenije je izdala Uredbo o določitvi dogodkov, ob katerih se v letu 2026 izdajo priložnostni kovanci, in jo objavi v Uradnem listu Republike Slovenije. Barbara Kolenko HelblGENERALNA SEKRETARKA VLADESklep prejmejo: * Ministrstvo za finance
* Služba Vlade Republike Slovenije za zakonodajo
* Banka Slovenije, Slovenska 35, 1505 Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Urška Cvelbar, generalna direktorica Direktorata za finančni sistem
* mag. Robert Petek, vodja Sektorja za bančništvo
* mag. Nataša Rakovec, podsekretarka
* Brigita Gašperin, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| **5. Kratek povzetek gradiva:** |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Komisijo za izdajo priložnostnih kovancev na podlagi Zakona o priložnostnih kovancih Vladi Republike Slovenije predlaga dogodke, ob katerih naj se izdajo priložnostni kovanci, zato posvetovanje z javnostjo ni potrebno.  |
| (Če je odgovor DA, navedite:Datum objave:  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Nikolina Prah državna sekretarka  |

PRILOGA:

* predlog uredbe z obrazložitvijo
* mnenje Službe Vlade RS za zakonodajo

PREDLOG

Na podlagi prvega odstavka 2. člena Zakona o priložnostnih kovancih (Uradni list RS, št. 53/07 in 43/22) Vlada Republike Slovenije izdaja

**U R E D B O**

**o določitvi dogodkov, ob katerih se v letu 2026 izdajo priložnostni kovanci**

1. člen
2. Ta uredba določa dogodka, ob katerih se v letu 2026 izdajo priložnostni kovanci.
3. V letu 2026 sta dogodka iz prejšnjega odstavka:
* 150. obletnica rojstva Ivana Cankarja, ob kateri se izda spominski kovanec za 2 eura, in
* 100. obletnica smrti Srečka Kosovela, ob kateri se izdajo zbirateljski kovanci.

KONČNA DOLOČBA

1. člen

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2025-1611-0015

Vlada Republike Slovenije

 dr. Robert Golob

 predsednik

**OBRAZLOŽITEV**

Republika Slovenija na podlagi Zakona o priložnostnih kovancih (Uradni list RS, št. 53/07 in 43/22) izdaja priložnostne kovance ob političnih, zgodovinskih, znanstvenih, kulturnih, športnih, humanitarnih in drugih dogodkih, ki so splošnega pomena za Republiko Slovenijo ali imajo širši mednarodni pomen.

V skladu z navedenim zakonom so priložnostni kovanci spominski in zbirateljski kovanci. Spominski kovanci so po velikosti ter fizičnih in kemičnih lastnostih enaki tečajnim evrskim kovancem za dva evra. Spominski kovanci so zakonito plačilno sredstvo v vseh državah članicah evrskega območja. Imajo skupno stran evrskega kovanca za dva evra in nacionalno stran, ki zaznamuje dogodek, ob katerem je izdan.

Zbirateljski kovanci so izdelani iz zlata, srebra ali drugih kovin, ki jih določi Vlada Republike Slovenije (v nadaljevanju: vlada), in so zakonito plačilno sredstvo le v Republiki Sloveniji, drugje pa imajo samo numizmatično vrednost. Njihova nominalna vrednost je izražena v evrih, vendar ne sme biti enaka, kakor nominalna vrednost tečajnih evrskih kovancev.

Banka Slovenije je zbirala predloge dogodkov, ki bi bili v letu 2026 primerni za obeležitev z izdajo priložnostnih kovancev, in prejela 53 predlogov dogodkov.

Komisija za izdajo priložnostnih kovancev, ki jo imenuje guverner Banke Slovenije v soglasju z ministrom za finance, je na 139. seji, 2. decembra 2024, obravnavala in ocenjevala prejete predloge dogodkov. Komisija je sprejela sklep, da vladi predlaga, da se v letu 2026 izdajo priložnostni kovanci ob naslednjih dogodkih:

* ob 150. obletnici rojstva Ivana Cankarja (spominski kovanec za 2 €)
* ob 100. obletnici smrti Srečka Kosovela (zbirateljski kovanci: zlatnik, srebrnik in dvokovinski zbirateljski kovanec za 3 €).

Obrazložitev izbranih dogodkov:

**150. obletnica rojstva Ivana Cankarja**

Ivan Cankar (1876, Vrhnika – 1918, Ljubljana) je eden najpomembnejših slovenskih pisateljev, dramatikov in esejistov. V reviji Ljubljanski zvon je prve pesmi objavil že v dijaških letih. Med obiskovanjem ljubljanske realke se je pridružil dijaškemu društvu Zadruga in navezal stike z Josipom Murnom, Dragotinom Kettejem in Otonom Župančičem. Na Dunaju je najprej študiral tehniko, nato se je prepisal na študij slavistike. Po daljši bolezni je umrl v Ljubljani, pokopan je v skupnem grobu slovenske »Moderne«. Cankar spada med štiri predstavnike slovenske moderne, ki se je začela z izidom njegove pesniške zbirke Erotika (1899). V svoji pesniški zbirki je zbral mladostne ljubezenske pesmi, balade in romance. Ko je opustil pesništvo, je začel pisati prozo in dramatiko. Krajšo prozo (črtico, noveleto, vinjeto) je pisal pod vplivom romantike, naturalizma in dekadence, v njegovih povestih in romanih pa je čutiti večji vpliv simbolizma in impresionizma. V svojih delih je opozarjal na takratne politične razmere v državi (satirični komediji Pohujšanje v dolini šentflorjanski, Za narodov blagor ter politična satira Hlapci). V svojih delih je pogosto obravnaval tudi vprašanja o moralnih dilemah, pravičnosti in stiskah preprostih ljudi. Tako je v povesti Hlapec Jernej in njegova pravica simbolično predstavil boj zatiranega, delavskega razreda proti izkoriščevalskim gospodarjem, z romanom Na klancu pa nadaljeval avtobiografsko temo iz zgodnjega obdobja, pisal je o usodi družine s socialnega dna in postavil umetniški »spomenik« materi. Preživljal se je tudi s publicističnim pisanjem, kritiko in esejistiko (Krpanova kobila, Slovenski umetniki na Dunaju, Naši umetniki).

Slovenski center PEN v sodelovanju z več partnerji od leta 2020 podeljuje Cankarjevo nagrado za najboljšo pripovedno, dramsko ali esejistično knjigo minulega leta.

**100. obletnica smrti Srečka Kosovela**

Srečko Kosovel (1904, Sežana na Krasu – 1926, Tomaj), ki je deloval takoj po prvi svetovni vojni in tudi pod njenim vtisom, je po Prešernu eden najpomembnejših slovenskih pesnikov in najvidnejši predstavnik slovenske moderne poezije. Na filozofski fakulteti v Ljubljani je študiral romanistiko, slavistiko in pedagogiko. Čeprav je umrl pri komaj dvaindvajsetih letih, je neizbrisno zaznamoval slovensko književnost. Pesništvo je v njegovem življenju zavzemalo pomembno mesto že od zgodnjih šolskih let. Svoj spis je prvič objavil kot 11-letni otrok v otroškem listu Zvonček. Leta 1920 je začel sodelovati v srednješolskem literarnem krožku in v dijaških glasilih, začel je izdajati dijaški list Lepa Vida. Leta 1925 je s svojimi vrstniki prevzel mesečnik Mladina in postal njegov sourednik. Pripravljal je tudi zbirko Zlati čoln, ki pa ni izšla in ni ohranjena. Poleg poezije za odrasle je pisal še pesmi za otroke (verjetno najbolj znana med njimi je Sonček boža), prve otroške pesmi je objavil leta 1922 v mladinskih listih. V knjižni obliki so njegove pesmi izšle šele po smrti. Kosovelovo ustvarjalno obdobje je kratko, vendar zelo intenzivno. Bil je izjemen pesnik impresionizma in ekspresionizma ter tako rekoč iznajditelj konstruktivizma na Slovenskem. Predvsem s svojimi Konsi upravičeno velja za predhodnika moderne slovenske poezije po drugi svetovni vojni. Sprva je pesnil pod vplivom moderne, prevladujoči motivi so bili kraška pokrajina, mati in smrt, pogosto s simbolnim pomenom. Kras je bil središče njegovega pesništva (npr. pesmi Balada, Bori, Vas za bori, Slutnja), zato ga imenujejo tudi »lirik Krasa«. Nato je prešel v ekspresionizem. Razvil je vizionarno, družbeno in religiozno tematiko z osrednjo idejo o osebni in kolektivni apokalipsi. Veliko njegovih pesmi govori o družbenih krivicah in mračni usodi Evrope (npr. Ekstaza smrti) ter o neizogibnosti revolucionarne preobrazbe sveta (npr. Rdeči atom). Kosovelova literarna zapuščina odmeva tudi mednarodnem prostoru. Njegova poezija je prevedena v več jezikov.